ร้านหมูกระทะ+ปิ้งย่าง ราคาหัวละ 229 รวมทุกอย่างแล้ว 
ร้านอยู่ติดถนนกรุงเทพฯ-นนท์ ปากซอย 39 (มาจากบางช่อนอยู่ก่อนถึงบิ๊กซีวงสว่างประมาณ 150 เมตร) เปิด 15.00-เที่ยงคืน 
ร้านเพิ่งเปิดได้ไม่นาน ทุกอย่างยังดูใหม่สะอาดสะอ้าน พนักงานบริการดีครับยิ้มแย้มพร้อมให้บริการดี ตอนไปทานตั้งเตาแล้วขอย้ายโต๊ะไปอีกมุมพนักงานก็รีบย้ายให้แบบไม่อิดออด 
อาหารทุกอย่างเท่าที่ได้ชิมถือว่ารสชาติดีครับ ของสดก็ดูสด มีทั้งหมู ไก่ หมักได้เข้าเนื้อและนุ่มมาก และมีเนื้อโคขุน แต่ตินิดคือเรื่องผักถ้าพิถีพิถันกับการเลือกผักและความสะอาดของผักอีกนิดจะดีมากครับ (มีผักใบเหลือง)  และอีกนิดคือแมลงวันแต่ก็เข้าใจครับว่าเป็นร้านเปิดน่าจะคุมยาก แต่ก็ไม่ได้มีมากจนดูสกปรกเห็นแค่สี่ห้าตัว :)
อาหารปรุงเสร็จดูน่าทานทุกอย่างและรสชาติดีมากครับ ชอบยำตีนไก่มากและที่ห้ามพลาดคือกุ้งแช่น้ำปลา ทำใส่ถ้วยน้ำจิ้มเล็กๆ ไว้ดูน่ากินมาก ตัวน้ำจิ้มเองรสชาติดี ปกติผมไม่ทานเผ็ดแต่กุ้งแช่น้ำปลาร้านนี้อร่อยลืมเผ็ดเลยครับ
และเกือบลืมไลน์เครื่องดื่ม พอดีผมลืมถ่ายรูป มีน้ำให้เลือกหลายชนิดครับ ทั้งอัดลมไม่อัดลม น้ำเปล่า น้ำแข็งเป็นแบบหลอดเล็กสะอาดเลยแหละ และที่สำคัญน้ำทุกอย่างรวมอยู่ในราคาบุฟเฟ่แล้ว
โดยรวมแล้วถือว่าคุ้มค่ากับเงินที่เสียไปครับสำหรับร้านหมูกระทะ และต้องไปอีก